
23-TA-1375: Noteikumu projekts (Jauns)
Eiropas Savienības kohēzijas politikas programmas 2021.–2027. gadam 4.3.3. specifiskā atbalsta mērķa “Uzlabot visu darba meklētāju, jo īpaši jauniešu – it sevišķi, īstenojot Garantiju jauniešiem –, ilgstošo bezdarbnieku un darba tirgū nelabvēlīgā situācijā esošo grupu, un ekonomiski neaktīvo personu piekļuvi nodarbinātībai un aktivizācijas pasākumiem, kā arī veicinot pašnodarbinātību un sociālo ekonomiku”  4.3.3.7. pasākuma “Valsts darba inspekcijas veiktspējas stiprināšana un pakalpojumu modernizēšana” īstenošanas noteikumi

	1.
	Noteikumu projekts
23. Šo noteikumu 19.3., 19.4., 19.5. un 20.1. apakšpunktā minēto pasākumu īstenošanas un maksājuma pieprasījumu sagatavošanas nolūkā finansējuma saņēmējs vai tā piesaistīts pakalpojumu sniedzējs veic pārbaudi attiecībā uz šo noteikumu 3.1. apakšpunktā minētās mērķa grupas atbilstību iesaistei šo noteikumu 19.3. apakšpunktā un attiecībā uz šo noteikumu 3.1. un 3.2. apakšpunktā minēto nodarbināto atbilstību iesaistei šo noteikumu 19.4., 19.5. un 20.1. apakšpunktā minētajos pasākumos, kā arī veic minēto personu identificēšanu un uzskaiti, norādot vārdu, uzvārdu, darba vietas e-pastu, un citu maksājuma pieprasījuma sagatavošanai nepieciešamo informāciju, kas nesatur personas datus. Finansējuma saņēmēja piesaistīts pakalpojumu sniedzējs iesniedz finansējuma saņēmējam šajā punktā minēto informāciju, kas nepieciešama maksājuma pieprasījuma sagatavošanai, kā arī informāciju par veikto šo noteikumu 3. punktā minētās mērķa grupas personu atbilstības pārbaudi iesaistei pasākumos.
	Priekšlikums
Noteikuma projekta 23. punkts nosaka, ka veic minēto personu identificēšanu un uzskaiti, norādot vārdu, uzvārdu, darba vietas e-pastu, un citu maksājuma pieprasījuma sagatavošanai nepieciešamo informāciju, kas nesatur personas datus.
Datu valsts inspekcija norāda, ka, ja par šādiem datiem tiek uzskatīts, piemēram, konta numurs, tad atbilstoši Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) 1. panta 1. punktam personas dati ir jebkura informācija, kas attiecas uz identificētu vai identificējamu fizisku personu, tādējādi ir konstatējams, ka konta numurs, attiecīgajā situācijā, ir uzskatāms par personas datiem. Ņemot vērā, ka, visticamāk, maksājuma pieprasījuma sagatavošanai nepieciešamie dati tiks apstrādāti kopā ar personas datiem (vārdu un uzvārdu), tad šie dati ir uzskatāmi par personas datiem.
Lūgums papildināt Noteikumu projektu ar attiecīgajām personas datu kategorijām vai attiecīgi skaidrot Anotācijā, kas ir personas datu nesaturoša informācija.

